Топтук жабдуу

Топтук жабдуу (англ. Groupware), т о п жабдыгы - адамдардын тобуна долбоорлоодо кызматташуу жана маалыматтарды бөлүшүү иштеринде жардам берген колдонмо программалык жабдык.

Топтук жабдуу - жумушчу топтун технологиясы деп аталган кеңири түшүнүктүн бөлүгү, ал жабдууларды жана программалык жабдыктарды камтыйт. Долбоорго катышуучуларды топторго бириктирүүнү, мүчөлөрүнун иш-аракеттерин башкарат жана топтун чечимдерин чыгарат. Электрондук почта, жеке маалыматтарды башкаруучу программалык жабдык (ПЖ) сыяктуу айрым программаларды Топтук жабдуу деп кароого болот. Анын башка мүмкүнчүлүктөрү жана элементтери төмөнкүлөрдү камтыйт: топту редакциялоо - көп сандагы колдонуучулардын документтерин өзгөрткөн сайын түзөтүүнү киргизүү жөндөмдүүлүгү; топту пландоо - топтун иштеринин тизмесин түзүүгө жана зарыл болгон учурда жолугушуулар мөөнөтүн чектөөгө жардам берет; колдоонун жумушчу агымы: камсыздандыруу талаптарын иштетүү сыяктуу интеграциялык процесстерди автоматташтыруу; берилиштер базасын талкуулоо - өзгөчө предметтер же субъекттердин жоопторун көзөмөлдөөнүн уюшулган жолдору. Эң кеңири колдонулган Groupware пакеттеринин бири Lotus Notes эсептелет.

Колдонулган адабияттар
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4
Категория:Инсандар